✅Berikan perhatian terhadap Peringkat Perkembangan dan Pencapaian Kanak-kanak

💡**Gambaran keseluruhan**

Adalah penting untuk mengetahui kecekapan dan ciri-ciri kanak-kanak yang berbeza pada peringkat yang berbeza (2-9 tahun). Ciri-ciri kanak-kanak kecil ini boleh menolong ibu bapa atau penjaga untuk menetapkan jangkaan, matlamat dan aktiviti yang realistik bersama anak-anak mereka. Mungkin cabaran dan masalah yang dihadapi oleh ibu bapa berpunca daripada jangkaan mereka untuk melihat anak-anak berkelakuan melebihi tahap perkembangan mereka.

Peringkat Perkembangan Anak

**Kanak-kanak bertatih (2-3 tahun)** 

* Makanan, tidur, kebersihan, keselesaan dan keselamatan.
* Hubungan erat (ikatan) dengan ibu bapa/ penjaga.
* Rangsangan dan perhatian.
* Sikap ingin tahu yang tinggi; suka meneroka dan menjadi lebih berdikari.
* Suka belajar melakukan perkara baharu (contohnya memakai dan menanggalkan pakaian) dan ingin membuat keputusan sendiri.
* Suka dipuji dan mendapatkan persetujuan.
* Menjadi lebih berdikari dan suka meneroka perkara di sekeliling mereka.
* Mula bertutur ayat ringkas dan membina kosa kata.
* Tidak suka mengalah atau menunggu giliran, tetapi mereka boleh diajar untuk berkongsi.
* Meluahkan perasaan secara dramatik. Boleh mula belajar cara mengawal emosi.



Peringkat Awal Kanak-kanak (4-7 tahun)

* Makanan, tidur, kebersihan, keselesaan dan keselamatan.
* Hubungan erat (ikatan) dengan ibu bapa/ penjaga.
* Rangsangan dan perhatian.
* Belajar melalui tindakan dan bermain.
* Membina hubungan persahabatan dengan kanak-kanak lain. (Bermain adalah penting dan boleh memupuk nilai sosial.)
* Banyak bertanya; mencari jawapan.
* Sukar membezakan antara fantasi dan realiti.
* Meluahkan perasaan secara dramatik.
* Banyak bercakap; bertanya banyak soalan. Jawapan mungkin ringkas tetapi mestilah jujur. Kanak-kanak mungkin akan bertanya lagi jika jawapan tidak jelas ataupun jika dia inginkan maklumat lanjut.
* Tidak suka mengalah, berkongsi atau menunggu giliran, tetapi mereka boleh diajar untuk mengalah dan menunggu giliran.

**Peringkat Pertengahan Kanak-kanak (8-9 tahun)** 

Peringkat Pertengahan Kanak-kanak termasuk umur antara 8 hingga 12 tahun.

* Makanan, tidur, kebersihan, keselesaan dan keselamatan.
* Hubungan erat (ikatan) dengan ibu bapa/ penjaga.
* Rangsangan dan perhatian.
* Berminat dengan pembelajaran di sekolah.
* Mula mahukan kebebasan dan kepercayaan.
* Mahu menghabiskan masa dengan kanak-kanak lain.
* Mula menampakkan minat dalam hal-hal keagamaan, kerohanian.
* Kemungkinan akan menjawab balik kepada orang dewasa untuk menunjukkan bahawa mereka “tahu”.
* Mempunyai kesedaran diri yang tinggi dan sensitif. Mungkin jadi sangat aktif. (Perangai unik kanak-kanak muncul dengan jelas pada peringkat ini.) Tetapi mereka boleh belajar untuk mengurus kemarahan dengan lebih baik dan bertolak ansur dengan kekecewaan.