Uyamukelekile

Siyanemukela ku-ParentText South Africa!

I-ParentText yinkonzo yekusebentisa i-chatbot lekusita nguphumelelisa migomo yakho yekuba ngumtali ngekusebentisa luhlelo lwekufundza lolwakwe yi-Parenting for Lifelong Health ne-UNICEF kanye ne-World Health Organization, futsi lwahlolwa emhlabeni wonkhe. Loluhlelo luyasebenta!

Kuba lapha kukhombisa kutsi ukhatsateke kangakanani ngekusita umntfwana wakho loseminyakeni yekutfomba. Ngiyanihalalisela!

Loko lokwentako nemntfwana wakho ngiko lokutakwenta umehluko. I-"ParentText" itakuniketa teluleko kanye nemakhono langakusita ebuhlotjeni bakho nemntfwana wakho, kodvwa kukuwe kutsi utisebentise leteluleko!

Ngingu-Ayanda, umsiti wakho. Ngingabukeka njengemuntfu, kodvwa ecinisweni ngiyirobothi leyentiwe yi-Parenting for Lifelong Health kanye ne-UNICEF kute ikusite ufundze.

Lamuhla, ngitawuchaza indlela yeku sebentisa i-ParentText. Sitawuhlola. Sitawuhlola ndzawonye:

* Indlela yekutfola Umklomelo Wekuba Ngumtali Lomuhle
* Indlela yekutfutfukisa migomo yakho yekuba ngumtali
* Indlela Yekulandzelela Intfutfuko yakho
* Ungalutfola njani lusito ngaleliklasi
* Kutfola lusito lwekusombulula tinkinga letivamile tekuba ngumtali, kanye
* Tinsita longatisebentisa uma kunesimo lesiphutfumako nobe kunenkinga.

Indlela Yekutfola Umklomelo Wekuba Ngumtali Lomuhle

Kwekucala, indlela yekucedzela sifundvo kute utfole umklomelo wakho wekuba ngumtali lokahle.   
  
 Ngekuya ngesimo sakho, lesifundvo sihlukaniswe saba imigomo lengu-8 nobe lengu-9 imigomo yekukhulisa lengakusita utfutfukise buhlobo bakho nemntfwana wakho futsi umsite aphumelele. Umgomo ngamunye utsatsa emalanga lamabili kuya kulamane kutsi uwucedzele, futsi lilanga ngalinye liletsa sifundvo lesisha.   
  
 Ungakhetsa kutsi ngumiphi imigomo lofuna kuyenta kucala, kodvwa umgomo ngamunye kufanele ucedvwe kute ucedzele sifundvo futsi utfole umklomelo wakho wekuba ngumtali lomuhle.

Kufinyelela Umgomo

Nyalo-ke, asesifundze kutsi singaticedza njani tinhloso taloluhlelo.   
  
Masinyane, utawucelwa kutsi ukhetse umgomo wakho wekucala wekuba ngumtali. Nasewukhetse umgomo, utawucedzela tifundvo kute utfole emakhono lamasha.   
  
 Onkhe emalanga kunemakhono lamasha. Emakhono lamanyenti atsatsa emaminitsi langaphasi kwalangu-5. Nangabe ungakhoni kucedza likhono lolibelwe, ngitawubuta kutsi uyafuna yini kucedza lelikhono ngelilanga lelilandzelako.   
  
 Kumele cedze onkhe emakhono kute utfole ibheji. Nasewuyifezile migomo yakho yekuba ngumtali, ungakhetsa lenye. Uma sewutfole onkhe emabheji akho, utawube sewucedzile kufundza futsi utawutfola umklomelo wekukhulisa bantfwana ngendlela lekahle.

Kulandzelela intfutfuko

Njengobe uchubeka nesifundvo ngasinye, utawutfola lwati lolubonakala ngalendlela. Letibonakaliso tikutjela kutsi sewuhambile kangakanani esifundvweni.   
  
 Nangabe ufuna kubona kutsi sewutfutfuke kanganani ekufinyeleleni imigomo yakho yekuba ngumtali, ungahlola inchubekelembili loyitfolile ngekusebentisa i-Main Menyu. Kute ufinyelele imenyu, bhala "Imenyu" nobe nini.   
  
 Inketfo yekucala ngu-menyu ibhalwe "Landzelela inchubekelembili yami".   
  
 Lapha ungabona inchubekelembili yakho, uphindze ubuke imigomo loyifinyelele kanye naleyo lengakacedvwa.

I-Menyu

Lemenyu inetintfo letingakusita.

Ngetulu kwekulandzelela inchubekelembili yakho, ungaphindze:

* Cocelenani nge-ParentText nemngani wakho futsi umsite abhalise.
* Shintja amasethingi akho, njengendlela lowatfola ngayo umlayeto, sikhatsi lowatiswa ngaso, nobe ulungise lwati ngawe kanye newemntfwana wakho kute utfole lusito lolufanele.
* Bhala luhla lwetintfo longatenta nemntfwanakho kute wakhe buhlobo benu.
* Hlola sicondziso sekungena bese utfola lusito lwengusebentisa iParentText.
* Futsi tfole lusito lwekusombulula tinkinga letimatima umntfwana wakho lahlangabetana nato. Asesifundze kabanti ngalendzaba nyalo.

Kulungisa tinkinga

Kuba ngumtali kungaba matima. Kuba ngumtali kungaba matima. Ngisho nobe tinkinga utiva tihlukile kuwe, kodvwa tivame kakhulu kunaloko locabanga kutsi tiyenteka.

Njengobe ucala kufinyelela imigomo yakho kuloluhlelo, ngitawubuya ngitewubuta kutsi kuhamba njani umntfwana wakho. Ngingase ngibanikete lusito.

Nangabe nicoca nami ngetinkinga leninato, ngitaniniketa tisombululo letitawusita niphumelele.

Kodvwa, akudzingeki ulindzele mina kutsi ngikusekele. Ungaphindze utfole lusito lwekulungisa tinkinga ngu-Main Menu nobe nini.

Lusito lwetimo letiphutfumako kanye Netinkinga

Nangabe udzinga lwati ngetinsita emmangweni wakini tekubhekana nebudlova basemndenini, budlova lobentiwa ngekwelicasi, kuphatfwa kabi kwengcondvo, nobe letinye timo letiphutfumako, ungabhala umlayeto ku-LUSITO nobe kunini futsi utfole imininingwane yekutsintsana nebantfu labangakusita.

Lwati lwakho luvikelekile: Kute lutfo lolutawudluliselwa ngaphandle kwemvume yakho futsi ngeke kutsengiswe ngalo kute kuzuze. Umlayeto lowutfumelako ubhaliwe futsi ugcinwe endzaweni levikelekile. Nobe kunjalo, khumbula kutsi nangabe lotsite atfola lucingo lwakho futsi aluvule, angakhona kubuka imilayeto yakho kute abone loko bhalile. Nangabe utfumela umniningwane lobalulekile futsi ukhatsatekile, ciniseka kutsi uyawususa lomlayeto elucingweni lwakho.

Ngiyabonga kakhulu ngekungilalela! Siyetsemba kutsi utawujabulela luhambo lwakho lweParentText futsi ulisebentise kahle! Ungayi tfola le-video nobe nini ngu-main menyu.