ISihlomelo 11: SWIFT uKhuseleko lwaBantwana neMingcipheko kunye neSikhokelo sodliwano-ndlebe: Abafikisayo

Ingxelo emfutshane kunye nemvume yomnxeba:

Molo apho \_\_\_\_\_, Ndingu \_\_\_\_\_\_\_\_. U-X wakho [umama/utata/umakhulu njalo njalo] uthe eli iya kuba lixesha elifanelekileyo lokuthetha nawe. Kunjalo?

*Ukuba hayi - Ungathanda ukuthetha nathi nini? Sidinga malunga nemizuzu engamashumi amabini.* Bhukisha xa kunokwenzeka

[\* only begin only once participant has answered yes and the time is as arranged]

Enkosi ngokwenza ixesha lokuthetha nam. Ubuya kuthetha nomnye weqela lethu, xa bekubuza imibuzo embalwa malunga nobomi bakho kunye nobudlelwane bakho no-X wakho (ndima yomzali / yomgcini). Bendifuna ukwazi ukuba siya kukwazi na ukuthetha nawe kwakhona malunga noku kodwa ngaphandle kweempendulo ezithi “Zange”, “Ngamanye amaxesha”, “Rhoqo”. Kweli tyeli izakuba ngathi yincoko nje.

Ngokufanayo nexesha lokugqibela, siye safumana imvume yokuthetha nawe ku-X wakho, kodwa nangona enike imvume, ndifuna ukuqinisekisa ukuba **wena** ulungile ngokuthetha nam kwakhona. Ngaphambi kokuba uthathe isigqibo sokuba uyavuma na ukuthetha nam, ndifuna ukukuxelela kancinci malunga nayo yonke into njenga kwixa eligqithileyo ukuze wazi ukuba uvuma ntoni. Njengoko ndicacisa izinto ndiza kumana ndikubuza ukuba uyaqonda na, ndicela undazise ukuba bendikubhida okanye bendisebenzise igama okanye ndathetha malunga nento ongayiqondiyo. Ingaba ndingaqhubeka ndichaze?

Lo mnxeba uya kusithatha malunga nemizuzu engamashumi amathathu kuphela. Andiqinisekanga ukuba uyakhumbula na kodwa ndisebenza kwiprojekthi enika inkxaso kubazali kunye nabanonopheli ngoWhatsApp. Sijonge indlela esebenza ngayo kwaye abantwana bayifumene injani. Sifuna ukuva ukuba athini amava akho ngayo. Akukho mpendulo zichanekileyo okanye ezingachanekanga apha. Nyaniseka nje, sifuna nje ukuva ukuba **wena** ucinga ntoni. Usapho lwakho aluzukwazi ukuba uphendule wathini. Siza kwabelana nabo ngento ethile xa sinexhala kuphela malunga nokhuseleko lwakho kwaye siya kukwazisa kuqala kwaye sithethe nawe ngayo ngaphambi kokuba sabelane ngayo. Ingaba unayo na imibuzo malunga noku?

Ndisebenza nabanye abantu kule projekthi. Ndifuna ukwabelana ngezinto ezibalulekileyo ondixelela zona kodwa xa ndisabelana ngazo, ndiza kukunika igama elahlukileyo. Sifuna ukugcina igama lakho kunye nesazisi sakho siyimfihlo ukuze sisebenzise elinye igama xa sabelana ngayo nantoni na. Ungathanda ukukhetha igama esizakulisebenzisa kuwe?

Ukuba kulungile kuwe ndiza kube ndishicilela lomxeba wefowuni, ukuze ndikhumbule iimpendulo zakho kamva. Ngabantu abasebenza nam kuphela kule projekthi abaya kuva into owabelane ngayo kodwa asiyi kwabelana ngegama lakho lokwenyani nakubani na. Ingaba ndinayo imvume yokurekhoda?

Nokuba undinike imvume yokuba ndibe nale ncoko nawe, ukuba utshintsha ingqondo yakho nangaliphi na ixesha okanye ukuba awufuni ukuphendula into ethile ungandazisa.

Ingaba unayo na imibuzo?

Ndingayifumana imvume yakho yokuncokola nawe?

Ukuba uthi ewe\* - Enkosi kakhulu, singaqalisa?

Ukuba uthi hayi-akukho ngxaki kwaphela, enkosi ngokundimamela.

*Ndiyabulela kwakhona ngokwenza ixesha lokuthetha nam. Ndifuna ukuqiniseka ukuba ukwindawo apho uziva ukhuselekile ukuthetha. Ngaba ukwindawo apho uziva ngathi ungathetha ungaviwa nangubani na ongafuni kuva iimpendulo zakho?* (linda impendulo)

Ukuba akunjalo*: Ungathanda ukuhamba?*

Ukuba kunjalo okanye sele ehambile: *Ukuba kukho umntu oza egumbini ungandixelela ukuba mandime kwaye ndiza kulinda de undazise xa kulungile ukuqhubeka.*

Ubomi basekhaya kunye nobudlelwane noMsebenzisi

1. Ungandixelela kancinci ngosapho lwakho?

* Ngubani ohlala nawe ekhaya?
* Ngubani oyena mntu ukujongileyo? -

Buza - Ingaba ngulo mntu ebesebenza kule nkqubo?

Phonononga - Ukuba akunjalo, ngubani umntu osebenze ngenkqubo kuwe? Umbiza ngabani? (Owenza udliwano-ndlebe mazise ku-X kulo lonke udliwano-ndlebe, umz. utata wakho)

1. Ingaba uX ukuxelele ukuba bebesebenza kwinkqubo yokuba ngumzali kuWhatsapp? (Ukuba akunjalo, mkhumbuze ukuba iParentText ibimalunga nantoni)

* Bakuxelele njani malunga nayo? Batheni ngayo?
* Ingaba uX wakho wakhe wakubonisa izifundo zikaWhatsApp kwifowuni yakhe? Ukuba ewe - Zeziphi iindawo ozikhumbulayo bekubonisa?
* Bekukho imisebenzi yasekhaya abayenzayo kunye nawe. Yeyiphi kulena imisebenzi yasekhaya oyikhumbulayo? Ikhona eminye?
  + Buza: Ingaba basayenza eminye yalemisebenzi?

1. Bunjani ubuhlobo bakho no X?

* Ingaba kwakusoloko kunje? Ngaba uye waphawula naluphi na utshintsho ukususela oko baqalisa ukusebenza ngenkqubo yobuzali?

Buza: Zeziphi iinguqu abaziqapheleyo? Yintoni ephuculiweyo? Yintoni, ukuba ikho, eye yaba mbi okanye yaba nzima ngakumbi?

* Ukususela u-X enze inkqubo, ngaba nichithe ixesha elikhethekileyo kunye? Zeziphi izinto ozenzayo kunye no-X wakho ngeli xesha, eningazange nizenze ngaphambi kokuba basebenze ngenkqubo kaWhatsApp? ukongeza nantoni na kwinto eniyenzayo kunye eli lixesha lenu elikhethekileyo kunye? (ukuphononga ngexesha elibalulekileyo)
* Ukususela X enze inkqubo **wena** ukufumanise kulula ukuthetha naye malunga nezinto ezikukhathazayo?
* Ukususela u-X enze inkqubo kubonakala ngathi **yena**ufumana kulula ukuthetha nawe malunga nezinto ezinzima?

4. Ngaba uX wakhe wakubonisa imenyu yoncedo kwinkqubo kawhatsapp?

* Akunyanzelekanga ukuba undixelele esona sizathu ngaphandle kokuba uyafuna kodwa ingaba wawukhe wayisebenzisa imenyu yoncedo kuyo nantoni na? Ukuba ewe, ingaba iye yanceda?

Imibuzo yeModyuli ye-2

Bekukho amacala amabini kwinkqubo u-x wakho adlule kuyo. Icala lokuqala belimalunga nobudlelwane benu, elesibini, leli endifuna sithethe malunga nalo ngoku, limalunga nokugcina umntwana wakho ekhuselekile. Ukuthetha malunga nokugcina ukhuselekile kunokuba nzima ukuba bekukho amaxesha apho ubungaziva ukhuselekile. Ngoko ke ezinye zezi zinokuvakala zichukumisa ngakumbi emoyeni okanye kubenzima ukuthetha malunga nazo. Ndingathanda ukuthetha nawe malunga nayo ngokuba kubalulekile ukuba siyiqonde indlela yokwenza le nkqubo ibengcono kwaye siqinisekise ukuba inceda abantwana ukuba bahlale bekhuselekile kwaye bancokole ngcono nabantu ababajongileyo ukuze abantwana bazive bekhuselekile kangangoko.

Nceda ukhumbule ukuba ngelixa ndikubuza ngezi zinto kwaye ungathanda ukuwutsiba umbuzo, undazise kodwa undazise ukuba ungathanda ukuthetha malunga ngento ixesha elide ukuze ndiqonde ukuba elicala lenkqubo belinjani kuwe. Ndiza kukuvumela ukuba undikhokele kweli candelo lilandelayo malunga nokuba yintoni na oyidingayo. Ndazise ukuba uyafuna ukuyeka, unqumame okanye uhlale ixesha elide komnye wemibuzo. Kulungile?

5*.* Esinye sezifundo sasingokhuseleko lwasekuhlaleni kunye nendlela yokuthetha nomntwana wakho malunga naso. Uyamkhumbula uX wakho ethetha nawe malunga nalonto? Ukhumbula ethetha ntoni ngayo?

* Ingaba wayizoba imephu yendawo yokuhlala yakho? Wawufumanisa unjani lo msebenzi?
* Ingaba yakwenza wacinga ngokhuseleko kwindawo ohlala kuyo ngendlela eyahlukileyo? Yabayintoni iingcinga yakho entsha?
* Ingaba ukhe wacinga ngendawo ohlala kuyo ngale ndlela kwakhona, ukucinga malunga nokuba zingakho njani iindawo ezikhuselekileyo nezingakhuselekanga? Ingaba ikhona enye indawo ocinga ngayo ngolu hlobo ngoku? (Buza)

6. Esinye sezifundo besikukhuseleko lwe-intanethi. Uyakhumbula uX ethetha nawe ngalonto? Ukhumbula esithini ngayo?

* Ingaba ikhona nantoni na entsha oyifundileyo malunga nokuzigcina ukhuselekile kwi-intanethi?
* Uzenza njani izinto ngokwahlukileyo ngefowuni yakho ngoku?
* Uzenza njani izinto ngokwahlukileyo xa ukwi-intanethi?
* Ubukhe waba neencoko ukususela ngoko no-X wakho malunga nefowuni kunye nokhuseleko lwe-intanethi? Zihambe njani?

7. Esinye sezifundo yayikukuba neencoko malunga nemingcipheko eyahlukeneyo, okanye iimeko, ezinokwenzeka zibeyingozi. Uyamkhumbula uX ethetha nawe malunga nalonto?

* Umsebenzi wasekhaya yayingumsebenzi othi “yazi, yibone, yitsho, yenze”. Uyakhumbula uyenza lento? (Khumbuza ngomsebenzi ababewenzile xa bengakhumbuli). Uwufumanise unjani umsebenzi?
* Ingaba ikwenze wacinga ngayo nantoni na ongazange uyicinge ngaphambili? Ingaba ibiyintoni lonto?
* Ingaba uye wasikhumbula esi sifundo ukususela ngoko? Ukhe wayisebenzisa ukususela ngoko?

Ngoku besiye sakutsalela umnxeba kwakhona, siye sakubuza imibuzo malunga neemeko ezithile ezinobungozi. Ukukukhumbuza nje, iimeko esikubuze ngazo yayimalunga 1) uchitha ixesha nabahlobo umzali/umnonopheli wakho abangaziyo okanye angabathembiyo, 2) ukuya ethaveni, okanye ukusela utywala nabahlobo bakho, 3) ukuba uphume endlini ngobusuku uwedwa, okanye apho u-x wakho engazi apho ukhoyo, okanye ubuye emva kwexesha kunokuba x wakho ekulindele, kunye 4) nokuqabela kwimoto yomntu ongamaziyo.

* Bendifuna ukukucela ukuba ucinge emva xa u-x wakho ethetha malunga nayiphi na kwezi meko nawe. Ibinjani kuwe? Bayiveze njani? Ihambe njani incoko?
* Ukhe wathetha malunga nokuzigcina ukhuselekile nakweyiphi na enye yezo meko kwakhona mva nje? Bezinjani ezo ncoko? Ucinga ukuba u X wakho ubangcono xa ethetha nawe malunga nezi zinto? Yintoni enokuba ngcono?
* Ucinga ukuba uqhuba njani ekubambeni ezi ncoko? Ingaba ukhe uvuse incoko malunga nokhuseleko kuqala?
* Ingaba zikhona naziphi iimeko ezinomngcipheko ocinga ukuba kufuneka zibandakanywe?

8. Esinye sezifundo ibikukuthintela ukuxhatshazwa ngezesondo. Kwimeko apho ungaqinisekanga ukuba yintoni na, ukuxhatshazwa ngokwezesondo kuxa kuthethwa into okanye isenziwa kuwe ngendlela yesondo echasene nomthetho okanye ongafuni yenzeke. Ingaba u-X uthethile nawe malunga nokuzigcina ukhuselekile kwiimeko apho kukho umngcipheko wokuxhatshazwa ngokwezesondo ukususela oko waqala ukusebenza ngale nkqubo?

* Babenayo njani le ncoko nawe?
* Uzive njani xa uba nalencoko?
* Ingaba u-X wathetha nawe malunga nokufumana uphawulo ngezesondo oluvela kumadoda okanye abafazi abadala kunawe?

Ndifuna ukudlula kwezinye iimeko apho uX wakho ebenokuthetha nawe malunga nazo xa kufikwa kuzigcina ukhuselekile kubundlobongela bokuxhatshazwa ngokwezesondo.

Ingaba uX wakho wakhe wathetha nawe ngokuziva ucinezelekile ukuba ube nekwekwe okanye intombi?

* Ungakhumbula ukuba wathini malunga nalonto?
* Uzive njani xa uba nalencoko?
* Ingaba ukhe wancokola malunga noku ukususela ngoko?

Ingaba u-X wakho wayekhe wathetha nawe ngokuphathwa ngendlela yesondo xa wawungafuni ukuphathwa?

* Ingaba uyakhumbula ukuba wathini malunga nalonto?
* Uzive njani xa uba nalencoko?
* Ingaba ukhe wancokola malunga noku ukususela ngoko?

Ingaba u-X wakho wayekhe wathetha nawe malunga nokuboniswa into yezesondo owawungafuni ukuyibona?

* Ingaba uyakhumbula ukuba wathini malunga nalonto?
* Uzive njani ngokuba nalencoko?
* Ingaba ukhe wancokola malunga noku ukususela ngoko?

Ingaba u-X wakho wakhe wathetha nawe malunga nokwenza nantoni na eyezesondo obungafuni ukuyenza?

* Ingaba uyakhumbula ukuba wathini malunga nalonto?
* Uzive njani ngokuba nalencoko?
* Ingaba ukhe wancokola malunga noku ukususela ngoko?

9. Esinye sezifundo yayikukuphendula kwiingxaki.

* Ungakhumbula usiba nencoko malunga nendlela yokuphendula kakuhle kwingxaki?
* Ingaba uziva ngathi ungathetha no-X xa unengxaki? Ingaba kukhe kwangcono emva kokuba ube nale ncoko?
* Ukhe wazisebenzisa na naziphi izifundo ozifundileyo kule ncoko xa kuthe kwavela ingxaki entsha?

10. Yintoni ocinga ukuba kufuneka siyongeze kule nkqubo yabazali?

11. Ingaba ibikhona nantoni na eyongezelelweyo oziva ukuba ufuna u-X wakho akuncede ngayo esinokuthi siyongeze kwinkqubo kaWhatsApp?

Andisenayo eminye imibuzo kuwe. Enkosi kakhulu ngokuthetha nam. Ndiyayonwabela ngokwenene into yokuba uye wakulungela ukwabelana nam. Izinto oye wabelana ngazo ziya kusinceda siqinisekise ukuba sixhasa iintsapho ezifana nezakho kangangoko sinako. Ingaba ikhona enye into ongathanda ukundibuza yona, okanye ofuna ndiyazi?

Ukufumanise kunjani ukuphendula imibuzo? Ingaba ibikhona into ebikwenza woyike okanye uxhalabe xa uphendula imibuzo yam? Singathetha malunga nayo.

*ukuba uthi akukhonto imxhalabisayo -* ukuba emva kokuba uthethile nam uziva unemvakalelo okanye ufuna ukuthetha nomntu malunga nento ekukhathazayo, Ingaba uyazi malunga ne Childline number ongayifowunela simahla? Ukuba utsalela umnxeba ku-116, abantu abaqeqeshiweyo baphendula loo minxeba kwaye bayayazi indlela yokunceda abantwana kuyo nayiphi na ingxaki.

Ukuthi enkosi ngokuphendula imibuzo yethu, singathanda ukunika i-data bundle. Ndingathumela inombolo yevawutsha kule nombolo yeselula? Ngowuphi umnikezeli wenkonzo okuye, umz. MTN, Vodacom?

*Ukuba unayo nayiphi na eminye imibuzo ngakum emveni kwalomnxeba, ndicela usithumelele u WhatsApp. Le yinombolo yethu ukuba ufuna ukuyibhala phantsi okanye uyigcine kwifowuni yakho:* faka inombolo ka-whatsapp yokufunda.

Kulungile, sifikelele ekupheleni kwencoko yethu. Enkosi kwakhona ngokuthatha ixesha lokuthetha nathi namhlanje. Iimpendulo zakho zibe luncedo kakhulu!