ISihlomelo 14: Umnxeba weMvume oya kuMzali kudliwano-ndlebe lwaBafikisayo lwe-SWIFT

Ngaphambi kokuba utsalele lomnxeba ilungu leqela bekumele ukuba lithumele ikopi yefomu yemvume kumzali kunye nalomyalezo ulandelayo osuka kwinombolo yophononongo kaWhatsApp.

Molo. Le yi \_\_\_\_\_\_\_ evela kwiqela lophando le-SWIFT elijonge kwi-ParentText Chatbot obunxibelelana nayo. Ndikuthumelele ikopi yefomu yolwazi owayifumanayo xa ubusithi singenza udliwano-ndlebe nomntwana wakho kwithutyana elidlulileyo. Uye wakhethwa kudliwano-ndlebe lwesibini esiluchaze kwifomu. Elinye leqela lethu liya kukutsalela umnxeba ukuba ujonge ulwazi, sifumane imvume yakho kwaye umisele ixesha lokutsalela umntwana wakho. Nceda uyijonge ngaphambi komnxeba, ukuba kuyenzeka, ukuze ukwazi ukubuza nayiphi na imibuzo onayo. Enkosi!

Isikripthi somnxeba

Molo apho. Ndingu \_\_\_\_\_\_\_\_\_\_\_\_. Ndikutsalela umnxeba ndisuka kwiqela lophando lwe-SWIFT ndijonge kwi-ParentText Chatbot obukade unxibelelana nayo. Kwithutyana elidlulileyo, uye wasinika imvume yokuba umntwana wakho enziwe udliwano-ndlebe liqela lethu. Njengoko usazi, sele silwenzile udliwano-ndlebe olufutshane lwesaveyi, kodwa umntwana wakho naye ukwakhethelwe udliwano-ndlebe lwabucala ngomnxeba. Kumele uwufumene umyalezo ovela kwiqela lethu kunye nephepha lolwazi, lusithi sizakufowunela. Ingaba lixesha elilungileyo eli kuwe?

Ukuba uphendule ngo hayi, fumana elinye ixesha lokufowuna, ukuba uthi ewe qhubeka.

Ndikutsalela umnxeba ukufumana imvume yakho yokwenza udliwano-ndlebe no\_\_\_\_\_\_\_\_\_\_\_ kwaye phambi kokuba undinike, bendifuna ukuqinisekisa ukuba uyijongile ifomu yemvume ukuqiniseka uyazazi zonke iinkcukacha odinga ukuzazi ukunika loo mvume. Ingaba sele uyifundile okanye ungathanda ukuba ndiyijonge nawe ngoku?

| Ukuba aba **khange** bayifunde. Ithi…  Nceda undimise njengoko ndiqhuba ukuba kukho into engacacanga okanye ukuba unemibuzo. Ndiza kuqinisekisa ukuba yonke imibuzo yakho iyaphendulwa ekugqibeleni.  Qhubeka nokufunda ifomu yemvume ngokucothayo  Unayo nayiphi na imibuzo?  Qhubeka kwimvume enolwazi yokuthatha inxaxheba kuphononongo olungezantsi | Ukuba ba **khe** bayifunda. Ithi…  Ndiyavuya ukuba uye wayijonga. Unayo nayiphi na imibuzo?  Ndiyayazi ukuba uyifundile, kodwa ndingathanda ukujonga kwakhona kwindawo yokugqibela eyinxalenye yemvume.  Qhubeka kwimvume enolwazi yokuthatha inxaxheba kuphononongo olungezantsi |
| --- | --- |

Imvume eChaziweyo yokuThatha Inxaxheba kuPhononongo

Nceda umamele ngononophelo kulemibuzo ilandelayo kwaye uphendule ngo ewe ukuba uyavuma. Ukuba uthi hayi nakwintoni na, oko kulungile. Ndiza kuphinda ndijonge kancinci ulwazi kwakhona kwaye emvakoko unokuqinisekisa xa wonwabile.

* Ingaba uyaqinisekisa ukuba ulufundile ulwazi olukwifomu yemvume kwaye uyakwazi okulindeleke kumntwana wakho?
* Ingaba uyayiqonda ukuba njengomnonopheli womntwana wakho unikeza imvume yokuba athathe inxaxheba?
* Ingaba uyayiqonda into yokuba nangona uyinikezile imvume, umntwana wakho useza kukwazi ukukhetha ngokukhululekileyo ukuba uyalufuna udliwano-ndlebe?
* Ingaba uyayiqonda into yokuba banokuthi hayi kudliwano-ndlebe ngaphandle kwaso nasiphi na isiphumo?
* Ingaba uye walifumana ixesha lokucinga malunga nolwazi?
  + Ingaba uye wayibuza imibuzo ubunayo?
  + Ingaba wanelisekile ziimpendulo ozifumeneyo ukuba ubunayo imibuzo?
* Ingaba uyayazi ukuba ngubani onokubona ulwazi lomntwana wakho, ukuba luya kugcinwa njani lukhuselekile, kwaye kwenzeka ntoni kulo emva kophononongo?
* Ingaba uyayiqonda ukuba awuyi kwaziswa ngeempendulo zomntwana wakho?
* Ingaba uyayiqonda into yokuba ukuba abaphandi bafumanisa naziphi na iinkxalabo zokhuseleko ngelixa lodliwano-ndlebe nomntwana wakho, baya kumazisa umntwana wakho ukuba kuya kufuneka babelane ngolwazi, kwaye emvakoko baya kwabelana nawe ngalo?
* Ingaba uyayiqonda ukuba wena nomntwana wakho anizokuchazwa kuzo naziphi na iziphumo, amaphepha okanye iingxelo zolu phononongo?
* Ingaba uyayazi ukuba ungaqhagamshelana nabani ukuba unengxaki ngoluphononongo?
* Ingaba omnye weqela angaqhagamshelana nawe kwakhona ukuba ulwazi oluninzi luyafuneka kuwe?
* Ingaba singazigcina iinkcukacha zakho zoqhagamshelwano ukuze sikuxelele ngeziphumo zophando?
* Ingaba uyasinika imvume yokuba siqhagamshelane nomntwana wakho kwaye athathe inxaxheba kudliwano-ndlebe?

Ndingathanda ukucwangcisa ixesha eliya kuthi lisisebenzele ukuze sitsalele umnxeba umntwana wakho kudliwano-ndlebe. Kodwa ndifuna nje ukuqinisekisa ukuba xa simtsalela umnxeba, uya kukwazi ukuthetha bucala kwindawo abangasayi kuphazanyiswa okanye baviwe. Ungakwazi ukusinceda sikwazi ukuqinisekisa ukuba uyakwazi ukuthetha kungekho namnye umntu omvayo, kuquka nawe. Oku kukuqinisekisa iimfihlo zabo zibucala kwaye ziyimfihlelo. Ndiyazi ukuba kunzima kwezinye zezindlu zethu, kodwa ungacinga ngexesha kunye nendawo apho oku kunokwenzeka? (jonga esi sithuba kunye nabo okanye mhlawumbi uyibeka njani into endaweni)

Enkosi kakhulu. Siza kutsalela umnxeba \_\_\_\_\_\_\_\_\_ ngo \_\_\_\_\_\_\_\_\_\_ kwi \_\_\_\_\_\_\_\_.