ISihlomelo sesi-3: ISikhokelo soMgangatho seQela eliGxilileyo le-SWIFT: Abathathi-nxaxheba

Ingxelo:

Bulela abantu ebebesenziwa udliwano-ndlebe ngokwenza ixesha lokuzimasa ingxoxo yeqela ekugxilwe kulo.

Enkosi kwakhona ngokuthatha inxaxheba kweliqela eligxilileyo. Nonke ngenibe nencoko yomnxeba nelinye lamalungu eqela lethu lophando, apho baye bajongisisa lonke ulwazi lweli qela ekugxilwe kulo, kwaye uvumile ukuba yinxalenye yolu phononongo. Kwabanye benu, oku kusenokuba bekusemva kwexesha kwaye ke siza kugubungela ezinye zolu lwazi ngokufutshane njengesikhumbuzo.

Lengxoxo izakuthatha malunga neyure ukuya kwiyure enamashumi amahlanu. Akukho zimpendulo zilungileyo okanye zingalunganga. Sifuna ukufunda malunga namava akho kunye nento oyithandileyo okanye ongakhange uyithande malunga nenkqubo yobuzali kuWhatsApp, ukuze siyenze ukuba ibengcono kwabanye abazali kunye nabanonopheli. Lenkqubo ibizwa ngokuba yi-ParentText. Amanye amalungu eliqela eligxilileyo nawo angabazali kunye nabanonopheli kanje ngawe. Kuya kufuneka siyirekhode lengxoxo, ngemvume yakho, ukuze simamele igalelo lakho emva kwexesha. Nangona kunjalo, zonke iimpendulo zakho ziya kuba yimfihlo ngokupheleleyo kwaye ziya kujongwa kuphela liqela lophando.

Asizukuzazisa iziqu zethu kwiqela. Lena asiyonto esiyilibeleyo ukuyenza, kungenxa yokuba sifuna amagama akho kwaye ukuba ungubani kuhlale kuyimfihlo kuba le seshoni iyarekhodwa. Kananjalo asizukusebenzisa nawaphi na amagama akho xa sibhala yonke into emva kwale ngxoxo. Uthembisile ukuba uya kubahlonipha abanye eqeleni kwaye awuzukuxoxa ngezinto ezithethwa ngabanye ngaphandle kweqela.

Siyazi ukuba ngexesha lenkqubo, ezinye izinto ezinobuzaza zisenokuba ziye zavela, ingakumbi kwimodyuli yesibini emalunga nokhuseleko lwabantwana kwaye mhlawumbi kwezinye zokuthunyelwa okhethe ukufikelela kuzo. Kuba le yingxoxo yeyeqela, asilindelanga ukuba wabelane nangaziphi na kwezi nkcukacha zibuthathaka. Khumbula nje, sifuna kuphela ukuba wabelane ngalento ukhululekileyo ngayo.

Nceda ukhumbule ukuba uyakwazi ukuyishiya le ngxoxo nangaliphi na ixesha ukuba uyafuna, okanye ungakhetha ukungaphenduli nayiphi na imibuzo ongafuniyo ukuyiphendula, nangasiphi na isizathu. Ukuba uthatha isgqibo sekumva sokuba ungathanda igalelo lakho lisuswe koluphononongo, ungaqhagamshelana neqela lophando nge-imeyile ikwifomu yakho yemvume kwaye kude kube [ngumhla oza kumiselwa]. Emva kweli nqanaba, ngesele siqalisile ukwabelana ngeziphumo zethu. Ngaphambi kokuba utyikitye ifomu yemvume, ingaba unayo nayiphi na imibuzo?

Kweli nqanaba nikezela ngeefomu zemvume. Xelela abathathi-nxaxheba ukuba bakhuphe iphepha lokugqibela kwaye balityikitye ukuba basavuma ukuba yinxalenye yophononongo. Basenokulisonga iphepha lokugqibela kwihafu kwaye balibuyisele kuwe njengoko ujikeleza (ungabavumeli ukuba bawadlulise phakathi kwabo). Nceda ubakhumbuze ukuba lonke ulwazi abalifunayo malunga nophononongo likumaphepha amabini abasenawo kwaye kufuneka bawagcine ngokukhuselekileyo njengoko enawo neenombolo zoqhagamshelwano kuwo.

Enkosi kwakhona ngothatha inxaxheba kule ngxoxo. Nceda undazise ukuba nayiphi na imibuzo yam iyakubhida.

A. Ukufumanisa malunga ne-ParentText.

Ndingathanda ukuqala ngokukubuza ukuba ufumanise njani malunga nenkqubo ye-ParentText.

1. Ufumanise njani malunga okanye uve njani nge-ParentText? (Umz. ubone ipowusta, umntu omaziyo wabelana ngayo nawe, umongikazi wasekliniki ukuxelele ngayo)

* Kwabo bathe babona ipowusta: Ucinge ntoni nge powusta?
  + Buza: Ingaba ikutsalile? Ingaba ulufumene lonke ulwazi obulifuna kuyo? Ingaba uluthandile ulwakhiwo umz. imifanekiso, imibala?
* Kwabo abathe baxelelwa ngumongikazi malunga nayo: Ebenjani amava akho ngoku? Yintoni le ekwenze ufune ukubhalisa?
  + Buza: Umongikazi utheni okanye wenzeni le ekwenze wafuna ukubhalisa?
  + Buza: Umongikazi utheni okanye wenzeni le ekwenze awafuna ukubhalisa?
* Ingaba abanye benu bayazi malunga nayo ngenye indlela? - ngaphandle kokuyazi nge klinikhi?

1. Ingaba ikhona enye into ongathanda ukwabelana ngayo malunga nendlela ofumanise ngayo okanye ove ngayo malunga nenkqubo ye-ParentText?

B. Imbonakalo yokuqala ye-ParentText:

Masikhe sithethe malunga neengcinga zakho zokuqala ngenkqubo ye-ParentText. Ndiyayazi ukuba ibizinyanga ezintathu ezidlulileyo okanye nangaphezulu kwabanye benu oko waqala ukunxibelelana nayo. Ke, ndifuna ukukubuyisela emva. Nje ukuba ujoyine i-ParentText ubuya kuqala ngemibuzo yophando, kwaye ubuya kufumana umbulelo wakho wokuqala we-R25 airtime. Ukugqiba nje kwakho oko ubuqalile ukunxibelelana ngako nezona zifundo kunye ne-chatbot….

1. Yayiyintoni umbono wakho wokuqala we-ParentText?

* Buza: Zintoni izinto ozithandileyo? Yintoni ekusebenzele kakuhle wena? Ibeluncedo njani kuwe?
* Buza: Yintoni ongayithandanga? Singayenza njani ibengcono?

2. Ubulindele ntoni ukuqala kwakho ukusebenzisa i-ParentText?

* Buza: Ikufezekisile obukulindele?
  + Buza: Ikufezekise njani obukulindele?
  + Buza: Yintoni engakhange ifikelele kobukulindele wena?

3. Xa uqala ukuqhagamshelana kwaye usebenzisa i-ParentText ubuya kudinga u-WhatsApp ukuze uqhagamshelane. Athini amava akho ngokuqhagamshelana nokusebenzisa i-ParentText?

* Buza: Beniqhagamshelana njani nonke? Umz. idata yefowuni, Wi-Fi, indibaniselwano.
* Buza: Zeziphi iingxaki oye wadibana nazo ngokuqhagamshelana?
  + Buza: Ingaba ibikuku (a) ukujoyina, (b) ukusebenzisa inkqubo, (c) nayiphi na enye ingxaki yobugcisa?
  + Buza: uzilawule njani ezi ngxaki? Iwachaphazele njani amava wakho okuyisebenzisa?
  + Buza: Ingaba ukhona umntu owakuncedayo xa udibana nengxaki? Ngubani?

C. Umxholo we-ParentText:

*Ndifuna ukufunda ngakumbi malunga namava akho okusebenzisa* i-ParentText*, umxholo, imisebenzi kunye nezaziso.*

1. Ucinga ntoni malunga nendlela ebukeka ngayo i-ParentText? *Umzekelo, imibala esetyenzisiweyo, isixa solwazi olunikiweyo kumyalezo ngamnye, umthamo kunye nomgangatho wemiyalezo eshicilelweyo, isandi kunye nomgangatho weevidiyo.*

* Buza: Uthande ntoni?
* Buza: Ingaphuculwa kanjani?

1. Ucinga ntoni malunga nomxholo we-ParentText? (khumbuza ubathathi-nxaxheba ngeezi modyuli: Ukuphucula ubudlelwane bakho nomntwana wakho/ofikisayo kunye nokugcina umntwana wakho/ ofikisayo ekhuselekile)

* Buza: Izizathu ezilungileyo okanye ezingalunganga - Yintoni ephume phambili kuwe kwaye kutheni?
* Buza: Ingaba ulwazi lubeluncedo? Ingaba yayifanelekile kuwe nakusapho lwakho okanye ekuhlaleni?
* *Buza: Singawuphucula njani umxholo?* (*umz. ingaba sisebenzisa amagama namabinzana alula, acacileyo naqondakala lula?)*

3. Ucinge ntoni malunga nezaziso?

* Buza: Ingaba uzifumene ziluncedo ngokukukhumbuza ngale nkqubo?
* Buza: Ucinga ntoni malunga nenani lezaziso? (zininzi kakhulu? kaninzi?)
* *Buza: Kwenzekani malunga nexesha lazo? (ingaba uzifumene ngexesha elibi umz. ngelixa ubusebenza okanye uxakekile?*) Linini elingcono?

4. Ucinge ntoni malunga nobude benkqubo, iintsuku ezilishumi?

* Buza: Intsuku ezilishumi bezanele? Ingaba ubufuna inkqubo ibende okanye ibemfutshane?

5. Ingaba bekukho ulwazi lwabazali obulindele ukulifumana kwi-ParentText kodwa awalIfumana?

* Probe: If yes, what would you have liked to get more information on?
* Buza: Ingaba ikhona nantoni na ebesinokuyengeza oyicingayo engabaluncedo?

1. Ingaba ukwazile ukugqiba inkqubo kwaye ukuba awukwazanga, yintoni ekuthinteleyo ukuba ungakwazi ukuyigqiba?

* *Buza:* Ukuba uyigqibile na i-ParentText, yintoni ekukhuthazileyo ukuba uqhubeke usebenzise lenkqubo? *Ingaba bekukho ulwazi oluthile/umxholo, isikhumbuzo okanye enye into ekuncede/ekukhuthaze ukuba uqhubeke usebenzisa inkqubo?*
* *Buza:* Ukuba awukwazanga ukugqiba i-ParentText, unganceda uzame ukucacisa ukuba yintoni eyenze kubenzima ukugqiba inkqubo?
* Buza: Ingaba bekukho ulwazi oluthile/umxholo, isikhumbuzo okanye enye inkalo yenkqubo ekutyhafisileyo ekusebenziseni i-ParentText?
* Buza: Ingaba ibiyinto enokwenza nobomi bakho okanye bosapho lwakho?
* *Buza: Ingaba ukhe wanengxaki yobugcisa okanye wasokola ukunxulumana nenkqubo?*

6. Ingaba zikhona naziphi na iindawo ze-ParentText ocinga ukuba uya kuqhubeka uzisebenzisa?

* *Buza: Zeziphi? (umz. umxholo, ukuthunyelwa) Ngoba okanye ngoba kutheni?*
* *Buza:* Ukuba ucinga malunga nabanye abantu kusapho lwakho okanye ekuhlaleni, ucinga bangayisebenzisa i-ParentText? Ngoba okanye ngoba kutheni?

1. Ingaba ukhona nabani na omxeleleyo malunga ne-ParentText? Ibingubani (hayi igama lakhe kodwa ubudlelwane bakhe kuwe)? Ingaba uyayazi ukuba uyisebenzisile na? Uye wathini?

D. Impembelelo ye-ParentText kuba-nonopheli, abantwana, kunye nosapho:

Masikhe sithethe malunga nokuba ukusebenzisa i-ParentText kukuchaphazele njani wena, abantwana obakhathalelayo, kunye nosapho lwakho lonke.

1. Masiqale ngotshintsho oluqapheleyo ebomini bakho oko uqale ukusebenzisa i-ParentText?

* Ukuba ‘ewe’, ungandixelela ngakumbi malunga nokuba loluphi utshintsho othe waluqaphela?
  + - * Buza: Umzekelo, kwenzeka ntoni malunga namaqondo oxinzelelo lwakho emihla ngemihla?
* Kwabo benu bangekazi, ndicela undixelele ukuba kutheni ucinga ukuba akukhange kubekho tshintsho ebomini bakho?

2. Ingaba uliqaphele naluphi na utshintsho kubudlelwane bakho nomntwana (bantwana) wakho ngenxa yokusebenzisa i-ParentText?

* Ukuba ‘ewe’, ungalucacisa utshintsho othe waluqaphela? Uqale nini ukuqaphela olutshintsho? Ingaba unganikeza umzekelo?
* Kwabo benu abangakhange babone naluphi na utshintsho, kutheni ucinga njalo?
* Ingaba kukho nabani na kuni owayenomzali osebenza kunye naye kule nto? Loluphi utshintsho olubonileyo kubudlelwane babo nomntwana wakho?

3. Ingaba uqaphele naluphi na utshintsho kukuziphatha komntwana (kwabantwana) wakho ngenxa yokuba usebenzisa i-ParentText?

* Ukuba ‘ewe’, ungalucacisa utshintsho othe waluqaphela? Uqale nini ukuqaphela olutshintsho? Ingaba unganikeza umzekelo?
* Kwabo benu abangakhange babone naluphi na utshintsho, kutheni ucinga njalo?

4. Ingaba uliqaphele naluphi na utshintsho kwindlela oqeqesha ngayo umntwana (abantwana) wakho ngenxa yokusebenzisa i-ParentText?

* Ukuba ‘ewe’, ungalucacisa utshintsho othe waluqaphela? Uqale nini ukuqaphela olutshintsho? Ingaba unganikeza umzekelo?
* Kwabo benu abangakhange babone naluphi na utshintsho, kutheni ucinga njalo?

5. Ingaba uliqaphele naluphi na utshintsho kukuziphatha okanye kwiincoko ezijikeleza ukukhuseleka lomntwana wakho? *Khumbula, imodyuli yokhuseleko lwabantwana igxile kwizinto ezifana nokhuseleko lwe-intanethi kunye nokuhlala, ukuphatha okukhuselekileyo, ukuthintela ukuxhatshazwa ngokwezesondo, ukuphendula kwiingxaki njalo-njalo. Kwakhona, akukho mfuneko yokwabelana ngeenkucukacha zakho apha, nantoni na okhululekileyo ngayo.*

* Ukuba ‘ewe’, ungalucacisa utshintsho(s) othe waluqaphe Uqale nini ukuqaphela olutshintsho? Ingaba unganikeza umzekelo?
* Kwabo benu abangakhange babone naluphi na utshintsho, kutheni ucinga njalo?

5. Ingaba uliqaphele naluphi na utshintsho kuwe, kumntwana (kwabantwana) wakho ngenxa yokuba usebenzisa i-ParentText?

* Ukuba ewe, ungalucacisa utshintsho othe waluqaphela, xa uthe waqalisa ukuqaphela utshintsho kwaye nikeza umzekelo?
* Kwabo benu abangakhange babone naluphi na utshintsho, kutheni ucinga njalo?

6. Ngokombono wakho, loluphi utshintsho olukhulu olubangelwe kukusebenzisa i-ParentText? Kutheni ucinga njalo nje?

7. Ingaba bakho abanye abantu abadala ekhayeni lakho abakuncedayo ujonge abantwana bakho? Baphendule njani kutshintsho, ukuba belukhona utshintsho?

E. Abathunyelwa be-ParentText

*I-ParentText inikezela ngolwazi loqhagamshelwano lwezinye iinkonzo ekuhlaleni, umzekelo, ukuxhatshazwa kweziyobisi, impilo yengqondo, ubundlobongela basekhaya. Ndingathanda ukuva ngakumbi malunga namava akho noku kuthunyelwa.* Akunyanzelekanga ukuba uchaze ingxaki ethile obujongene nayo; oku kakhulu malunga nokuthunyelwa njengomthombo wolwazi.

1. Ebenjani amava akho okufumana okanye okufikelela kulwazi lokuthunyelwa kwi nkqubo ye-ParentText?

* Buza: Ubuyazi ukuba ufikelela kanjani kuyo? Bekulula ukuyisebenzisa?
  + Ukuba hayi, singayenza ibelula kanjani kuwe?

1. Ebenjani amava akho okulandelela okukuthunyelwa kubaboneleli benkonzo abafanelekileyo?

* Buza: Bakwazile ukukunceda? Ngoba/ngoba kutheni?

1. Yintoni engeyenze ukuthunyelwa kube luncedo ngakumbi?
2. Ingaba ubusazi na ukuba ungafikelela kwi-menyu yoncedo nanamhlanje? Ingaba ukhe wayisebenzisa ukubuyela emva?

F. Kunobakho ungenelelo lwe dijithali

Ndingathanda ngoku ukuphonononga iingcinga zakho malunga nokunokwenzeka kwiingenelelo zedijithali/kwi-intanethi/virtual.

1. Ngokusekwe kumava akho ngenkqubo yeParentText – ucinga ukuba ungenelelo lwedijithali olufana nolu lunobakunceda abantu kwindawo ohlala kuyo? Ngoba/Ngoba kutheni?

2. Ingaba akhona amaxesha apho ucinga ezinye izinto zomntu ziyimfuneko? Apho idijithali inganelanga?

* *Buza: Ingaba ucinga inganini lento?*

3. Ingaba unazo naziphi na ezinye iingcebiso malunga nokuba zeziphi ezinye iintlobo zenkxaso yedijithali ezinokuba luncedo kuwe nasekuhlaleni?

G. Imibuzo yokugqibela

Enkosi ngegalelo lakho ukuza kuthi ga ngoku. Sizakuyigqiba kungekudala lengxoxo, ndineminye nje imibuzo embalwa.

1. Ingaba unayo nantoni na engenye ofuna ukwabelana ngayo okanye onokucebisa siyenze ukuphucula i-ParentText kunye nokuyenza ibengcono kwabanye abanonopheli abafana nawe?
2. Ingaba unayo nayiphi na imibuzo kum?

Ukuxoxa

Ukuba bekukho nantoni na ebikwenza uzive ungonwabanga ngelixa usenza olu dliwano-ndlebe, khumbula ukuba usenako ukubhala “uncedo” kwifowuni yakho kwaye usebenzise i-SADAG okanye ezinye iifowuni zoncedo. Ukuba ufuna ukuthetha ngokungxamisekileyo nomntu ovela kuphononongo, ungathetha nam ngoku xa sigqibile okanye uthumele i-imeyile okanye uWhatsApp kwiinkcukacha zoqhagamshelwano kwifomu yakho yemvume.

Njengoko besitshilo ekuqaleni, asifuni ukuba wabelane nangantoni na ongakhululekanga ngayo. Kusenokubakho ulwazi oluxabisekileyo ocinga ukuba lubalulekile kuthi ukuze sazi malunga namava akho nokuba kungabathunyelwa okanye umxholo ophathelene nokuxhatshazwa ngokwezesondo. Ukuba kunjalo, nceda usibhalele kuWhatsApp.

***Sifikelele esiphelweni sengxoxo yethu***. ***Enkosi kwakhona ngokuthatha ixesha lokuza uzothetha nathi namhlanje. Iimpendulo zakho zibe luncedo kakhulu!***