| {Module: Onboarding for ParentText} | |
| --- | --- |
| {Script} | {On Slide Text} |
| Wamkelekile kwi ParentText!  I-ParentText ifana nokuba nomhlobo okuxhasayo ecaleni kwakho, okubonisayo kulamahla ndenyuka okukhulisa umntwana wakho.   Yenziwe ziingcali zase-Yunivesithi yaseKapa, i-Yunivesithi yaseOxford, i-Yunivesithi yase-Fort Hare, u-Clowns Without Borders South Africa kunye ne-Parenting for Lifelong Health, i-ParentText ivavanywe emhlabeni jikelele ukuqinisekisa ukuba inika olona ncedo lunokufumaneka.   Ndingu \_\_\_\_\_\_, umkhokheli wakho. Nangona kubonakala ngathi ndingumntu, ndiyirobhothi eyenziwe yi-Parenting for Lifelong Health no-UNICEF uzokuxhasa kuhambo lwakho lokuba ngumzali. | Wamkelekile kwi ParentText! |
| Masikhe sijonge ukuba isebenza kanjani i-ParentText.   I-ParentText ikunika izifundo ezintlanu zantsukuzonke zokuphucula ubudlelwanene bakho nomntwana wakho omncinci okanye omdala. Xa sele uzigqibile zontlanu izifundo zantsukuzonke, uzakufumana isatifiketi sokuba ngumzali omhle! | Ukuphucula Ubudlelwane Bam noMntwana Wam  Ukuchitha Ixesaha Elikhethekileyo noMntwana Wam   Ukuncoma   Ukwakha Inkqubo yeXesha elikhethekileyo  Ukuqwalasela iimvakalelo ngeliXesha likhethekileyo    Ukuthoba umoya xa sinoXinzelelo |
| Ngoku, makhe sijonge ukuba sibonakala njani isifundo se-ParentText.  Uzakufumana umyalezo yonke imihla okukhumbuzayo ukuba ugqibe isifundo sakho. Kwaye ukuba sikuphosile, kulungile! Usenokubuyela kwi ParentText nangaliphi na ixesha ukuze uqhubekele phambili nesifundo sakho.  Isifundo ngasinye siquka imibuzo, imifanekiso, Iingcebiso kunye nemidlalo emnandi ukuze uzame ukuyenza ekhaya nomntwana okanye nosapho lwakho. | {Show screenshots of the quiz, tips, comics, and home activity} |
| Ukuba ukhe waxinga okanye ufuna uncedo, bhala MENU okanye NCEDA ekupheleni kwesifundo sakho uzokufumana inkxaso eyongezelelweyo. |  |
| Xa ubhala NCEDA nanini na, ungafumana ulwazi ngezixhobo ezikhoyo ekuhlaleni ukumelana nobundlobongela bosapho, ubundlobongela ngokwesondo, impilo yengqondo, okanye nezinye iimeko zongxamiseko.   Iinkcukacha zakho zikhuselekile apha: Akukho nanye ekuzokwabelwana ngayo ngaphandle kwemvume yakho kwaye azizukuthengiswa ukwenza inzuzo. Le miyalezo oyithumelayo inoguqulelo oluntsokothileyo kwaye itshixelwe kwiseva ekhuselekileyo.   Khumbula, nabani na okwaziyo ukufikelela kwifoni yakho xa ingatshixwanga angakwazi ukubona imiyalezo yakho. Ngoko ke, ukuba uthumela ulwazi olunobuzaza kwaye unexhala, cima imiyalezo kwifowuni yakho. | UNCEDO |
| Ukuba khona kwakho apha kubonisa ukuba ukukhathalele kangakanani umntwana wakho eyona nkxaso.   Yinto oyenzayo nomntwana ezakwenza umahluko.   I-ParentText iya kubonelela ngeengcebiso ngezifundo ezizakunceda kubudlelwane bakho nomntwana wakho. Kuxhomekeke kuwe ukuba uyazisebenzisa ezingcebiso!  Enkosi kakhulu ngokumamela! Ungafikelela kulevidiyo nangaliphi na ixesha ngeMENYU. Siyathemba uya kukonwabela ukusebenzisa i ParentText kwaye wenze lukhulu kuyo! | Wamkelekile kwi ParentText |

# 

| {Take a Pause} | |
| --- | --- |
| {Script} |  |
| Molo! Uziva njani njengangoku? Unayo imizuzwana engamashumi amathathu?  Ngaphambi kokuba uqale kwi ParentText, masithi nqumama ngokukhawuleza kunye. | Thatha Ikhefu |
| Hlala phantsi apho uzokhululeka khona ube sowuvala amehlo.  Phefumla nzuuulu.  Wuve umoya ungena, uphuma, emzimbeni wakho.  Wufake;  wukhuphe;  Wufake;  wukhuphe;  Wufake;  wukhuphe;  Qwalasela ukuba uziva njani emzimbeni ngelixa uphefumlayo.  Qwalasela ukuba uluva kweyiphi indawo uxinzelelo emzimbeni wakho.  Zama ukuyiphumza londawo.  Xa sele ulungile, vula amehlo kwakhona.  Ngoku, qwalasela ukuba ingaba uziva ngokwahlukileyo kunangokuya  xa ubusaqala lomsebenzi. |  |
| Zama ukuThatha Ikhefu nanini na xa uziva unomsindo, unoxinzelelo, okanye ukhathazekile.  Nokuphefumla nzulu kambalwa, okanye ukunxulumana nomhlaba, kungenza umehluko.  UngayiThatha Ikhefu nomntwana wakho omncinci okanye omdala! | Thatha ikhefu nomntwana wakho omncinci okanye omdala! |

# 