# Módulo 1 Ilustrashonnan: Tempu pa abo ku bo yu

[CW Manual Mayor Konektá](https://docs.google.com/document/u/0/d/1KcveGnelE4YnCpBwWe_3HvvC8-m7Jl-BKnJHWfK5PKE/edit)

## módulo\_1\_yc

| Esena # | Oradó | Guion |
| --- | --- | --- |
| 1 | Roberto | Mi tin 5 minüt pa pasa tempu ku bo, Daniel. |
| Daniel | Mi ke traha un barbulètè ku papel di koló. |
| Naradó | Mira kon Roberto ta kuminsá tempu pa abo ku bo yu? E ta usa Daniel su nòmber, bai na su nivel i puntra kiko e ke hasi. |
| 2 | Roberto | Super bon idea, Daniel. Mi ta mira ku bo ta usando papel di koló hel. |
| Daniel | Ta p'abo! |
| Naradó | Roberto ta mustra ku e ta poniendo atenshon dor di deskribí loke Daniel ta hasiendo. |
| 3 | Roberto | Danki, mi gust'é |
| Daniel | Laga nos kòrta e alanan, tata |
| Naradó | Roberto ta bai sigui ku e plan di Daniel, sin interumpí òf kambia esaki. E ta sigui e mucha su guia durante tempu di e ku e yu. |
| 4 | Roberto | Esta un mucha grandi bo ta, usando e skèr bo so anto di un forma seif! |
| Naradó | Na luga di hasi pregunta, Roberto ta opservando kiko Daniel ta hasiendo i e ta duna komentario riba dje. |
| 5 | Roberto | E ta mustra bunita. Bo ta hasiendo un hopi bon trabou. |
| Naradó | Pasa tempu e ku su tata ta laga Daniel sinti su mes kontentu, stimá, importante, apresiá, sigur di su mes i serka di su tata. |

## 

## módulo\_1\_tiner

| Esena # | Oradó | Guion |
| --- | --- | --- |
| 1 | Roberto | Miguel, kon a bai ku bo prueba di matemátika awe? |
| Miguel | E prueba a bai bon, tata. Tabatin solamente un pregunta ku mi no tabata sa kon pa kontestá. |
| Naradó | Roberto ta pone tur kos un banda, e ta wak Miguel, i ta dun'é su atenshon kompletu. Asina muchanan ta sa ku bo ta haña nan importante. |
| 2 | Roberto | Mi ta kontentu ku e studiamentu huntu a yuda. Mi tin 15 minüt pa mi pasa tempu ku bo promé ku mi bai trabou bèk. Kiko lo bo ke hasi huntu? |
| Miguel | Mi tabata pa bai traha riba mi hùiswèrk di biologia. E tópiko akí ta pa traha algu for di material resiklá. Bo lo ke yuda mi kuné? |
| Roberto | Lo mi ta kontentu pa hasié |
| Naradó | Bo a mira kon Roberto ta kuminsá tempu huntu ku su yu? E ta wak Miguel den su wowo, i bisa kuantu tempu e tin i ta laga Miguel skohe kiko nan lo hasi huntu. |
| 3 | Miguel | Mi a pensa di traha un kas resiklá usando bòternan bieu, karton i otro materialnan ku mi a haña. Wak! |
| Roberto (pensando) | Hmmm.....e por warda. |
| Naradó | E telefòn ta rin pero Roberto ta disidí ku e por warda. E eskoho simpel ta bisa Miguel, 'Bo ta mas importante ku kualke distraishon." |
| 4 | Roberto | Esta un bon idea, Miguel! Bo a kolektá poko kos 'great' akí. Kon bo ke pa mi yuda bo? |
| Miguel | Bo por yuda mi limpia e bòternan akÍ? Nan lo ta pilá pa e kas. |
| Naradó | Roberto ta aseptá Miguel su idea sin husga, i e ta elogi'é pa su esfuerso. E ta sigui tambe Miguel su ehèmpel durante di e aktividat i ta puntr'é kon e por yud'é. |
| 5 | Roberto | Waw, e ta mustra diferente awor! Mi a gusta e dak i e bentananan di fèrf, bo a kambia shushi hasié tesoro. Bo por ta orguyoso di bo mes. |
| Miguel | Danki, Tata. Bo sa, hopi kos 'leuk' a pasa na skol awe… |
| Roberto | Awèl ban, konta mi… |
| Naradó | Roberto ta finalisá elogiando Miguel su kreatividat i esfuerso. Miguel ta sinti su mes orguyoso, stimá, i kla pa kompartí mas! |

## 

## 

# 

# Módulo 2: Papia riba emoshon

## módulo\_2\_yc

| Esena # | Oradó | Guion |
| --- | --- | --- |
| 1 | Oma | Mia, mi tin 5 minüt pa mi pasa tempu ku bo. Kiko lo bo tin gana di hasi? |
| Mia | Ban hunga bala pafó |
| Naradó | Hopi bon Oma! El a kòrda pa kuminsá e tempu e ku e yu dor di baha na e yu su nivel, hasi kontakto di wowo, usa e yu su nòmber i pèrmití e yu mes skohe e aktividat. |
| 2 | Mia | Mi no ta dje bon ei den e kos akí! |
| Oma | Mi por mira ku bo ta alterá, Mia. E no ta fásil. Purba algu nobo por sinti mashá difísil. Bo ta purbando, esei ta loke ta konta. pero ban purba un tiki mas. Mi sa ku bo por! |
| Naradó | Tuma nota kiko Oma ta hasi akí. Mia a kuminsá sinti frustrá pero na lugá di ignor'é òf kritik'é, Oma di un forma trankil ta komentá riba kon Mia ta sinti. Esaki ta mustra Mia ku ta oké pa sinti bo alterá i ku Oma t'ei pa yuda. Dor di usa Mia su nòmber i deskribí e sintimentu, Oma ta yud'é siña palabrá pa su emoshonnan difísil. Mas importante, e ta mantené Mia enbolbí i ta motiv'é pa sigui purba. Asina ta kon nos ta yuda mucha persistí den retonan. |
| 3 | Oma | B'a fangu sinku bia tras di otro! Bo ta mustra di ta mashá orguyoso di a yega sinku, Mia! |
| Mia | Ban pa 10 |
| Naradó | Mira kiko Oma ta bisa akí, e ta tuma nota di Mia su entusiasmo i ta nombra esaki. Dor di mustra riba e emoshon positivo aki di orguyo, Oma ta yudando Mia konektá kon e ta sinti ku e palabranan korekto. Esaki ta manera ku muchanan ta siña rekonosé i papia di nan emoshonnan, i ta sinti bon pa ku nan esfuersonan |
| 4 | Oma | Mi ta hopi kontentu di por pasa tempu huntu ku bo, Mia! |
| Naradó | Akí. Oma ta kompartí kon e ta sinti. Ora dunadónan di kuido papia tokante di nan propio sintimentunan, tantu esnan positivo komo esnan negativo, e ta mustra muchanan ku kompartí emoshon ta normal i salú. E ta siña muchanan tambe ku emoshon ta algu ku nos por papia tokante di dje, no skond'é. Esaki ta yuda muchanan siña empatia i sinti seif pa kompartí nan sintimentunan. |

## 

## módulo\_2\_tiner

| Esena # | Oradó | Guion |
| --- | --- | --- |
| 1 | Roberto (pensando) | Kon mi ta bai konta mi famia? |
| Alina | Kon bai, tata! Tur kos ta oké? |
| Naradó | Mira kon Roberto ta mustra preokupá, pero e ta hala un rosea profundo promé ku kontestá. E ta parse algu mashá simpel, pero e rosea profundo ta yud'é keda trankil i kontestá ku amabilidat. Tumando un momentu pa hala rosea ta e promé stap den atendé ku emoshonnan difísil. |
| 2 | Roberto | Ta oké, Alina. Bo por bin sinta akí. Mi tabatin un dia difísil awe. Mi hefe a kita mi for di trabou. Pues mi ta sinti mi basta di strès. Mi tabatin 8 aña ta traha na e ofisina ei. |
| Alina | Oh, nò! Dikon? Kiko nos ta bai hasi? Mi tabata spera di por a kumpra un dikshonario pa mi lès di Spaño. |
| Naradó | Roberto ta kompartí su sintimentunan di forma trankil. Hopi di nos a siña pa no papia tokante sintimentunan - mi sa ku ami mes tabata un, pero bisando nos yunan kon nos ta sinti ta yuda nan siña ku ta bon pa kompartí - i na final ta yuda siña nan ku nos por manehá emoshonnan. |
| 3 | Roberto | Bo mama i ami lo haña un manera pa kumpra loke bo tin mester pa skol -, pues no preokupá bo. I bo wela su trabou lo yuda nos keda kabes riba awa mientras mi ta buska otro trabou. |
| Alina | Mi por yuda bo dor di buska un trabou partaim. |
| Naradó | Loke Roberto ta hasi hopi bon akí ta skucha i aseptá e yu su sintimentunan na lugá di sera su mes pa nan. E ta trankilisá su yu muhé bisando e ku e tin un plan, loke ta laga e yu sinti seif i sostené. |
| 4 | Roberto | Mi ta apresiá ku bo ta ofresé. Bo ta yuda nos kaba na kas, pero pa awor akí e kos di mas importante ta ku bo ta traha duru na skol ya bo por bai universidat. No ta nesesario pa bo tin ku buska un trabou tambe awor akí. Danki pa skucha mi. |
| 5 | Roberto | Laga nos hunga un wega di mesa huntu. E lo yuda kita e strès for di mi mente un tiki! |
| Naradó | Roberto ta proveé pa su yu muhé na un forma importante akí, dor di mustr'é kon pa dil ku sintimentunan negativo hasiendo algu aktivo i positivo huntu. Abo ku bo tiner por pensa kosnan ku ta yuda bo sinti mihó ora bo ta di strès? |

## 

# 

# Módulo 3: Keda positivo

## módulo\_3\_tiner

| Esena # | Oradó | Guion |
| --- | --- | --- |
| 1 | Zulayka | Amy, ta bunita di mira bo praktikando un baile nobo ku bo amiga. Bo sa ku mi gusta mira bo rutinanan di baile. Bo por sigui pafó ya mi por kaba di limpia kas. Despues, bo por mustra mi bo baile. |
| Naradó | Tuma nota kiko Zulayka ta hasi akí, e ta usa Amy su nòmber, wak e, i dun'é instrukshon kla usando palabranan positivo. E ta bisa eksaktamente loke e ke pa Amy hasi sin hasié negativo. |
| 2 | Amy | Oké, mama |
| Naradó | Zulayka ta splika tambe kiko ta pasa despues: "Despues, bo por mustra mi bo baile". Esaki ta hasi Amy habrí pa sigui instrukshon pasobra e sa ku un bes e ta yega na bùrt. |
| 3 | Zulayka | Whew! Esei si tabata hopi trabou! Danki pa praktiká pafó ora mi tabata kabando di limpia kas, Amy. Awor, mi tin un tiki tempu, lo mi tin gana di wak bo baile. |
| Naradó | Bo a mira esaki? Zulayka ta elogiá Amy mesora pa a sigui su instrukshonnan. Elogio ta laga tinernan sinti nan mes apresiá i ta enkurashá nan pa koperá atrobe den futuro. |
| 4 | Zulayka | Waw, Amy! Bo tin masha bon swin di baile! |
| Naradó | Sea ta pa e yu sigui instrukshon òf pa forma e yu muhé su konfiansa propio, Zulayka semper ta entusiasmá i spesífiko ku su elogio. E ta kreando tambe un kustumber di haña algu pa elogiá tur dia, manera su moveshonnan di baile.   Ora mayornan ta buska loke ta bon i papié na bos haltu, e yunan ta sinti nan mes balorá i ke sigui hasi kosnan positivo. |

## 

## módulo\_3\_yc

| Esena # | Oradó | Guion |
| --- | --- | --- |
| 1 | Zulayka | Ta bon pa mira bo sinta pinta ketu asina mientras mi ta kaba di limpia despues di kome, Shawn  Den 5 minüt, ora bo kaba di pinta e kas den bo pintura, ta tempu pa nos kuminsá prepará pa bai drumi pues lo bo mester stòp di pinta i warda bo kosnan di klùr |
| Naradó | Promé ku duna instrukshon, Zulayka ta elogiá Shawn pa sinta pinta ketu i ta usa su nòmber. Esaki ta hasi Shawn sintié mirá i kla pa skucha. Despues e ta duna un aviso di transishon: "Bo tin 5 minüt mas pa hunga promé ku kuminsá prepará pa bai drumi". Esaki ta yuda Shawn prepará pa loke ta sigui i ta evitá sorpresá i yoramentu. Aviso di transishon ta hasi kambio mas fásil pa mucha i pa abo! |
| 3 | Zulayka | Sinku minüt a pasa, Shawn. Ora pa warda bo kosnan di klùr.. |
| Naradó | Tuma nota kon Zulayka ta duna instrukshon. E ta haña Shawn su atenshon dor di bùk abou, bisa su nòmber i wak e. E ora ei, e ta hasie fásil pa Shawn sigui dor di tene e instrukshon kòrtiku, trankil i spesífiko: eksaktamente loke e ke pa Shawn, un pa un. E ta duna òrdu, e no ta hasi un pregunta, ya asina Shawn sa kiko ta spera di dje. Instrukshonnan kla, positivo ta yuda mucha skucha i koperá! |
| 4 | Zulayka | Mashá danki pa warda bo kosnan di klùr ora mi a puntra bo, Shawn. Pasobra bo a skucha asina bon, lo mi lesa un kuenta èkstra ku bo awe nochi. |
| Naradó | Zulayka ta hasié mas probabel ku Shawn lo sigui instrukshonnan den futuro dor di elogi’é mesora pa pone e kosnan di klùr un banda. E ta asta agregá un rekompensa, un kuenta èkstra pa ora di drumi! Elogio i rekompensa nan simpel ta laga muchanan sinti nan mes orguyoso i kontentu pa koperá atrobe un otro bia. |
| 5 | Zulayka | Un dia… |
| Naradó | Zulayka ta mantené na su promesa i ta lesa un kuenta èkstra pa Shawn. Dikon esaki ta importante? Si nos priminití un rekompensá, nos mester kumpli. Di otro manera, muchanan por stòp di konfia nos palabra i ta ménos habrí pa skucha otro biaha. Kumpliendo ku e promesa ta krea konfiansa i enkurashá bon komportashon. |

# 

# 

# 

# 

# 

# Módulo 4: Mantené bo yu seif ku reglanan di kas i rutinanan diario

## módulo\_4\_tiner

| Esena # | Oradó | Guion |
| --- | --- | --- |
| 1 | Angela | Kon bai Miguel, nos por papia ku otro? |
| Miguel | Awor akí nò, mama. Mi ta kombersá ònlain ku mi amigunan. |
| Angela | Oké bo por kaba esei, ya nos por papia 5 minüt |
| Miguel | Oké |
| Naradó | Tuma nota kon Angela ta keda trankil i ta duna Miguel un tiki tempu pa finalisá loke e ta hasiendo? Papia ku otro ora tantu e mayor komo e mucha ta trankil semper ta yuda un kombersashon tokante reglanan di kas, kana mas mihó. |
| 2 | Angela | Miguel, mi a nota ku bo ta pasando basta tempu riba bo tèblet últimamente. Dikon bo ta kere mi ta preokupá ku e kantidat di tempu ku bo ta usa pantaya? |
| Miguel | Mama, mi no ta haña ku bo mester ta preokupá. Si bo ta mira mi riba mi tèblet hopi, ta paso mi ta usando e pa traha mi hùiswèrk. |
| Naradó | Pues kiko a pasa akÍ? Angela ta splika dikon e ta preokupá i ta puntra Miguel su opinion. E ta sòru pa e ta un tim huntu ku Miguel i ku e ta sintié enbolbí den e diskushon. |
| 3 | Angela | Di loke mi a mira, ta parse ku bo ta pasa muchu mas tempu riba bo tèblet ku lo bo mester pa hasi hùiswèrk. Bo por bisa mi kiko mas bo ta hasi riba dje? |
| Miguel | Bo tin rason, mama. Mi ta us'é tambe pa kombersá ku mi amigunan i hunga wega. |
| Naradó | Aki bo por mira ku Angela ta skucha sin husga pa asina tene e kombersashon habrí i trankil. Esaki ta hasié mas fásil pa Miguel ekspresá su mes. |
| 4 | Angela | Danki pa ta honesto, Miguel. Mi ta gusta ku bo ta keda konektá i bo ta pasa dushi, pero mi ke tambe pa bo traha tempu pa otro kos. Ki bo ta pensa si nos bin ku un regla di kas ku ta yuda mantené un balansa salú entre tempu di pantaya, hùiswèrk i otro aktividatnan? |
| Miguel | Ki bo ta pensa di un ora di kos 'leuk' i un ora di hùiswèrk? E ora ei ta sobra hopi tempu pa hunga futbòl tambe! |
| Naradó | Tremendo trabou den tim! Angela i Miguel a traha un regla huntu. Tuma nota kon e regla ta realístiko, kla i positivo, "un ora pa hasi 'leuk' i un ora pa hasi hùiswèrk", na lugá di bisa, "No usa bo tèblet muchu hopi." |
| 5 | Angela | Esei ta zona rasonabel, pero solamente si hùiswèrk ta bini promé ku hasi kos 'leuk'! Danki pa ta habrí pa papia tokante esaki huntu, Miguel. |
| Naradó | Angela ta elogiá Miguel pa yuda traha e regla. Elogiá, Elogiá, Elogiá! Ora bo elogiá bo yu pa sigui of yuda traha un regla, e ta sinti su mes orguyoso i tin mas chèns ku e ta keda tene su mes na e regla. |

## 

## 

## 

## 

## 

## módulo\_4\_yc

| Esena # | Oradó | Guion |
| --- | --- | --- |
| 1 | Angela | Mi ta kontentu di mira bo hunga trankil, Thalia. Akí 5 minüt ta tempu pa bai drecha pa bai drumi. |
| Naradó | Mira konAngela ta duna Thalia un aviso di transishon pa yud'é prepará pa bai drumi? Bo a tuma nota di algu otro ku Angela a hasi ku nos a siña den e último simannan? El a elogi'é pasobra e tabata hunga trankil promé i a el a menshoná su nòmber. |
| 2 | Angela | Ora pa bai drecha pa bai drumi. Promé, laga nos laga bo limpi i bunita ku un baño. |
| Thalia | Oké |
| Naradó | Tuma nota kon e ta duna Thalia solamente un instrukshon a la bes |
| 3 | Angela | Bo a yuda mami ku pone bo kosnan di baña nèchi despues di a kaba di baña. Hopi bon! Awor a yega ora pa bisti bo pidjama. |
| Naradó | Akí, Angela ta sòru pa Thalia sigui kumpli ku e instrukshon i ta elogi'é pa esaki promé ku duna e siguiente instrukshon |
| 4 | Angela | Hopi bon ku bo a bisti bo pidjama bo mes! Awor laga nos warda bo pañanan ku bo a bisti den dia, huntu. |
| 5 | Angela | Danki pa yuda mi drecha bo kamber, Thalia! Awor laba bo djente. Sòru pa bo yega te na esnan patras den bo boka! |
| Naradó | Bo ta mira kon Angela ta duna instrukshon di forma realístiko - algu ku Thalia por hasi, kedando positivo i spesífiko - bisando Thalia kiko e tin ku hasi i elogiando e ora e ta kla. |
| 6 | Angela | Ya komo ku bo ta un mucha asina bon mucha ora di drecha pa bai drumi, awor mi tin tempu pa lesa bo kuenta faboríto pa bo. |
| Naradó | Akí nos ta mira Angela ta dunando Thalia un rekompensa grátis pa su bon komportashon ora di prepará pa bai drumi. Esaki ta yuda Thalia di tin e komportashon aki mas bia. |
| 7 | Angela | Un dia… |
| 8 | Angela | Bonochi mi yu muhé dushi. Mama ta stima bo mashá hopi, Thalia. |
| Thalia | Bonochi, mama! |

## 

## 

## 

## 

## 

## 

## 

## 

## módulo\_4\_yc\_1

| Esena # | Oradó | Guion |
| --- | --- | --- |
| 1 | Oma | Kendrick, bo ta hungando ku bo bala di futbòl den kas. Dikon bo ta kere ku mi ta preokupá pa esei? |
| Kendrick | Amm..pasó e ta peligroso, mi por kibra algu?? |
| Naradó | Bo ta mira kiko Kendrick ta hasiendo ora su wela kuminsá papia ku ne? E ta trankil i relahá, pues ta e momentu perfekto pa un kombersashon serio pasobra Kendrick lo por ta muchu mas habrí pa papia ku su wela. |
| 2 | Oma | Si, no ta seif pa hunga futbòl den kas. Bo por kibra algu òf asta hasi bo mes daño. Kisas nos por traha un regla di kas tokante esaki. Unda bo ta kere bo mester hunga futbòl? |
| Kendrick | Mi ta kere mi mester hunga futbòl pafó den kurá òf den parke |
| Naradó | Akí Oma ta usando e tep: Sea un Tim. Oma ta splika dikon e regla ta importante, despues e ta invitá Kendrick pa yuda disidí ki ora e lo mester ta aplikabel. Pidiendo pa su opinion ta mustra ku nan ta un tim i ora un mucha yuda traha e reglanan, tin mas chèns ku e ta sigui nan. |
| 3 | Oma | Si, mi ta kere ku esei ta un bon idea. Pues di awor pa dilanti, e regla di kas ta bira ku tin ku bai pafó pa hunga futbòl . Danki pa ta responsabel, Kendrick. |
| Kendrick | Oké |
| Naradó | Akí Oma ta usa e di dos tep: Sea Realístiko. Oma ta trese e regla na un forma positivo, bisando eksaktamente loke e ke pa Kendrick hasi. I komo ku e regla ta kla, hustu i algu ku Kendrick a bai di akuerdo kuné, e ta realístiko pa e siguié. |
| 4 | Oma | Danki pa hunga futbòl pafó awe, Kendrick. Awe nochi, bo por skohe un aktividat i nos por hunga huntu 15 minüt prome ku ora di drumi. |
| Naradó | Oma ta elogiá Kendrick mesora komo ku el a sigui e regla di kas i a dun'é un rekompensa simpel. Na promé instante, rekomenpensanan chikí por yuda komportashon nobo pega, pero despues di tempu elogio lo ta sufisiente. |

# 

# Módulo 5: Disiplina positivo

## módulo\_5\_yc\_1

| Esena # | Oradó | Guion |
| --- | --- | --- |
| 1 | Lisa | M'a hañ'é promé! |
| Amy | Duna mi e! |
| Naradó | Esaki ta zona konosí? E muchanan ta kuminsá pleita. Tur mucha por komporta malu tin ora, ta normal. Pero wak kiko e mayor ta hasi pa evitá ku e ta bira pio. |
| 2 | Bryan (pensando) | Halando un rosea profundo |
| Naradó | Na lugá di grita òf straf, Bryan ta hala un rosea profundo pa ta sigur ku e ta keda trankil. Esaki ta Stap 1: Keda Trankil. Ora ku dunadónan di kuido keda trankil, muchanan ta sinti nan mes seif i e situashon no ta eskalá. |
| 3 | Bryan | Lisa i Amy, mi ta preparando boso kuminda faborito i mi mester di n tiki yudansa. Lisa, bin yuda mi laba e kònkòmbernan i Amy, abo por kòrta nan pa mi. |
| Naradó | Tuma nota ku Bryan ta ignorá e pleitu ku e muchanan tin i ta duna instrukshon positivo di moda ku nan atenshon ta kambia pa un otro aktividat. |
| 4 | Amy | Danki Lisa i Amy. Bosnan tur dos a hasi un bon trabou yudando mi prepará boso kuminda faborito. |
| Naradó | Bryan ta usa elogio mesora pa nan komportashon positivo. Elogio ta laga muchanan sinti nan mes orguyoso i tin mas chèns ku nan lo bolbe koperá. |

## Módulo\_5\_yc\_1

| Esena # | Oradó | Guion |
| --- | --- | --- |
| 1 | Oma | Kendrick, ainda bo ta hungando futbòl den kas. Si bo hasié atrobe, lo bo no por hunga futbòl e dia siguiente. |
| Naradó | Oma ta dunando Kendrick un aviso ku lo tin konsekuensia si e hunga ku e bala di futbòl den kas atrobe. E konsekuensia ta hustu, e ta konektá ku e komportashon i ta algu ku Oma por sigui. Pero bo sa kiko lo ta mas efektivo? Papia tokante di konsekuensia na un momentu trankil, promé ku a kibra e regla i pa enbolbí Kendrick den disidí kiko lo por ta un konsekuensia hustu p'e. Di e forma ei, e ta mas habrí pa asept'é. |
| 2 | Oma | Kendrick, mi ta desapuntá ku bo ta hunga ku bo bala di futbòl den kas awe. Mañan, bo no por hunga ku bo bala di futbòl. |
| Naradó | Oma ta keda firme riba e konsekuensia ku el a splika anteriormente. Kedando konsistente ta mustra Kendrick ku regla ta konta i ku konsekuensianan ta real. Tambe e ta kompartí sintimentunan di desapunto. ta oké pa muchanan mira ora bo ta alterá pa motibu di komportashon no seif. |

## 

## módulo\_5\_tiner

| Esena # | Oradó | Guion |
| --- | --- | --- |
| 1 | Oma | Kevin, kuantor tin! E regla ku nos a traha tabata ku lo bo ta na kas pa 10:00 pm. |
| Naradó | Mira kon Oma ta kòrda Kevin tokante e regla di kas ku nan a bai di akuerdo kuné? Ora regla nan ta kla i a traha nan huntu, tinernan sa kiko nan por spera. |
| 2 | Oma | Ta BASTA MAS lat ku 10:00. |
| Kevin | Sòri, wela! |
| Naradó | Oma ta alterá, pero tuma nota, e ta tene su bos trankil. Keda trankil ta yuda e komberashon keda ku rèspèt i ta evitá ku e ta para bira un diskushon. |
| 3 | Oma | Kevin, ta meianochi i bo a kibra e regla. Sea kua sea e motibu, bo mester komporondé ku esaki no ta aseptabel pa un persona di bo edat ta su so ora asina'ki riba kaya. Bo tawela i ami tabata mashá preokupá pensando ku algu por a pasa bo. |
| Naradó | Oma ta splika dikon e ta preokupá tokante seguridat i e regla ku no a kumpli kuné. Ora ku dunadónan di kuido ta splika nan preokupashonnan, tinernan ta mas habrí pa skucha i siña. |
| 4 | Kevin | Wela, mi a purba di yama bo, pero mi bateria a baha por kompletu. Mi no ker a bin kas ku Ronaldo pasobra el a pone ròm den su Cola anto mi no tabata haña ta seif pa kore den outo kuné. Niun di mi amigunan tabatin data, pues mi no por a yama for di nan telefòn tampoko. Miguelsu tata a duna mi un left bin kas ora ku el a bin pa buska Miguel. |
| Naradó | Oma ta skucha sin interumpí. Skucha ta mustra rèspèt i ta tene e kombersashon habrí i trankil. |
| 5 | Oma | Mi ta kontentu ku bo no a bai den outo ku Ronaldo, Kevin. Esei tabata un bon desishon. Awor bai drumi, pero djis pa ta kla, bo a kibra un regla di kas, lo bo no tin pèrmit pa sali siguiente wikènt. |
| Naradó | Oma ta elogiá Kevin pa tuma un desishon seif. Oma ta sigui tambe ku un konsekuensia hustu i kla, esta no bai sali siguiente wikènt. Ora konsekuensianan ta trankil, konsistente i rasonabel, tinernan ta siña responsabilidat sin miedu. |
| 6 | Kevin | Sòri ku mi a preokupá abo i tawela. |
| Opa | Danki. Laga nos papia mas di esaki mainta ora ku nos a sosegá poko. |

# 

# Módulo 6: Resolvé problema huntu ku mucha i reflekshon final

## módulo\_6\_yc

| Esena # | Oradó | Guion |
| --- | --- | --- |
| 1 | Mia | Duna mi e! |
| Naradó | Kiko e Opa tin ku hasi ora ku e tende su ñetunan pleita promé ku e bai enbolbí su mes den e konflikto? E ta tuma un pousa, maske ta djis ku un rosea profundo. Dikon? Pasobra un pousa kòrtiku ta yud'é keda trankil i reakshoná di un manera positivo na lugá di reakshoná ku rabia. |
| 2 | Opa | Mia i Kendrick porfabor, kompartí bo blòkinan. |
| Kendrick | Pero mi tin ku traha mi kas! |
| Naradó | Opa ta yama su ñetunan na nòmber i ta wak nan promé ku duna instrukshon. Esei ta 'great', pasobra ora bo haña un yu su atenshon ta hasié mas fásil pa e skucha - asta ora nan ta pleita. E lo por hasié muchu mas mihó ainda dor di baha abou na nan nivel. |
| 3 | Opa | Wèl, kiko ta e problema? |
| Kendrick | No tin sufisiente blòki pa traha dos kas. |
| Naradó | Puntrando, "Kiko ta e problema?" Opa ta yudando e muchanan identifiká kiko a bai robes i yuda nan pensa riba solushonnan. Si su ñetunan tabata alterá, e por a pidi nan pa hala un rosea profundo òf tuma un pousa kòrtiku pa kalma promé ku hasi e pregunta. |
| 4 | Opa | Kiko bo ta kere por solushoná e problema akÍ? |
| Kendrick | Nos lo por traha unu huntu? |
| Opa | Si, esei lo ta 'leuk'! |
| Naradó | Bo ta mira kiko Opa ta hasi akí? E ta pidi su ñetunan pa bini ku solushonnan na lugá di bisa nan kiko pa hasi. Esaki ta yuda nan siña solushoná problema i responsabilidat. Si nan no por a pensa riba niun idea, Opa por a sugerí algun opshon pa nan por skohe for di dje. |
| 5 | Opa | Ekselente idea, Kendrick! Mi por yuda bo tambe? |
| Kendrick | Yay! |
| Mia | Yay! |
| Naradó | Opa ta elogiá su ñetunan pa haña un solushon pasífiko i ta asta djòin nan den nan aktividat komo un rekompensa. Esaki ta laga e muchanan sinti orguyoso i sostené. Si e solushon no ta funshoná, nan por semper purba un otro. Mas despues, Opa por papia ku nan tokante kon e solushon a funshoná i kon nan a sinti, asina muchanan ta siña solushoná problema pa bida! |

## 

## 

## 

## 

## 

## módulo\_6\_tiner

## 

| Esena # | Oradó | Guion |
| --- | --- | --- |
| 4 | Bryan | Bin, Amy. Ta ora pa bai práktika di sòftbòl. |
| Amy | Mi no ke bai. Mi ta legumai. |
|  | Naradó | Amy ta bisa di ripiente ku e ta legumai sòftbòl. Na lugá di bira preokupá, Bryan ta keda trankil. Keda trankil ta e promé stap den solushoná un problema. |
| 5 | Bryan | Kon bo ke men, legumai? Bo gusta sòftbòl. |
| Amy | No, mi no gust'é. Sòftbòl ta pa pèrdèdó. |
| Naradó | Ora muchanan bisa kosnan asina'ki, mayoria biaha e ta nifiká ku tin algu ta pasando. Mira awor kon Bryan ta reakshoná. |
| 6 | Bryan | Hmm.. ta zona manera ku algu realmente ta molostiá bo. Bo ke papia di esaki? |
| Amy | Dikon lo mi ke hasi esei? Bo no ta komprondé mi! Laga mi na pas! |
| Naradó | Na luga di bai den diskushon, Bryan ta tuma nota di Amy su sintimentunan i ta keda trankil. Esei ta tene e porta habrí pa un komberashon real despues. |
| 7 | Bryan | Amy, mi por nota ku bo ta realmente alterá. Mi no sa kiko ta pasando, pero na e manera ku bo ta aktuando, e mester ta algu ku ta hasi doló di bèrdat. Aworei, bo a bisa ku sòftbòl ta pa pèrdèdó, i el a zona manera bo ta rabiá ku ami. Bo por bisa mi kiko ta pasando? |
| Amy | Mi no ta rabiá ku bo, tio. Mi djis… Mi no sa mes kiko mi ta sintiendo. Mi tin gana di grita. Mi no ke papia riba esaki awor akí. |
| Bryan | Oké, mi ta skucha bo i mi ta bai duna bo, bo espasio. Bo no tin nodi di pasa den e kos akí bo so, loke sea ku e ta. Kisas mi por yuda. Nos por papia tokante esaki mas lat. |
| Naradó | Bryan ta rekonosé Amy su sintimentunan i ta dun'é espasio. Esei ta mustra rèspèt i ta krea konfiansa. |
| 8 | Bryan | (Mas Lat)  Oké, Amy. Bo ke purba papia awor? Mi ta akí i mi tei pa skucha, pues laga nos ban purba saka afó huntu kiko pa hasi. Kiko ta e problema? |
| Amy | E otro muchanan di tim a manda mi un mensahe di teksto... nan a bisa Amy ta un pèrdèdó!'... tur esei pasó mi a faya un shòt. |
| Bryan | Esei lo a hasi doló bèrdat, Amy. Ami tambe lo a sintí mi alterá. Laga nos pensa riba un manera pa drecha e kos akí. Kon nos ta bai dil ku e kos akí? |
| Naradó | Bryan ta balidá Amy su sintimentunan i ta invit'é pa haña un solushon huntu. Asina muchanan ta siña kon pa solushoná problema. |
| 9 | Amy | Por ta mi mester legumai e tim. |
| Bryan | Esei ta un idea. Kiko mas? |
| Amy | Por ta... mi por ignorá nan... òf papia ku e treiner. |
| Bryan | Eseinan ta bon idea! Nos por asta papia ku nan mayornan si ta nesesario. |
| Naradó | Awor nan ta na Stap 2: SOLUSHON'É- pensando diferente solushon huntu i kiko lo por pasa ku kada un di nan. Esaki ta yuda Amy siña solushoná problema na lugá di entregá. |
| 10 | Bryan | Kua idea bo ta kere ta mihó pa purba promé? |
| Amy | Por ta papia ku e treiner. |
| Bryan | Bon eskoho. Laga nos hasi esei mañan despues di skol. |
| Naradó | Akí nan a sigui pa e di tres stap di solushoná problema - Purb'é, loke ta enserá skohe un solushon i traha un plan pa aktua riba dje |
| 11 | Bryan | Ei Amy, kon a bai despues ku bo a papia ku e treiner? |
| Amy | Hopi mas mihó, tio. El a papia ku e tim i nan a pidi despensa. |
| Bryan | Mi ta orguyoso di bo, ku bo a atendé ku e kos akí bon asin'éi. |
| Naradó | Esaki ta Stap 4: TÈST E, chèk si e solushon a yuda. El a yuda! Si e lo no a yuda, nan por a purba un otro idea. Di e forma akí, muchanan ta siña ku por solushoná problemanan, stap pa stap. |